તીર્થ શબ્દનો બીજો અર્થ જોઈઅે તો તે થાય છે પવિત્ર કરવાવાળું સ્થાન. સામાન્ય રીતે અાવાં સ્થાન મંદિર, નદી, સરોવર નજીક હોય છે. જ્યાં અલૌકિક શક્તિઅો વસેલી હોય છે. જેનાં સંપર્કમાં અાવવા માત્રથી કે દર્શન કરવા માત્રથી જે તે વ્યક્તિ પાવન થઈ જાય છે. તીર્થ શબ્દનો બીજો એક અર્થ અે થાય છે કે ગુરુ, શાસ્ત્ર, દેવ, પુણ્યકર્મ, પવિત્ર સ્થળ વગેરે. પરંતુ તીર્થ શબ્દનો સામાન્ય તથા સર્વમાન્ય અર્થ પવિત્ર સ્થળ છે. અા સંસારમાં ચાર પ્રકારનાં કર્મ છે. તે અા પ્રમાણે છે. ધર્મ, અર્થ, કામ અને મોક્ષ. અા ચારમાંથી અર્થ એટલે કે ધન તીર્થયાત્રામાં ખર્ચાઈ જાય છે. તીર્થયાત્રામાં સામાન્ય રીતે ધન પ્રાપ્તિ થતી નથી પરંતુ અા સ્થાનમાં પુણ્ય કર્મ પ્રાપ્ત કરવા માટે તમારે ધન ખર્ચવું પડે છે. સામાન્ય રીતે ધર્મનાં વધુ જ્ઞાન માટે સાત્ત્વિક, રાજસી વ્યક્તિઅો વધુ તીર્થાટન કરે છે. અા લોક તથા પરલોકની કામનાથી સિદ્ધિ માટે રજોગુણવાળી વ્યક્તિ તીર્થાટન વધુ કરે છે. જ્યારે સત્વપ્રધાન ધરાવતી સાત્ત્વિક વ્યક્તિઅો માત્ર મોક્ષ મેળવવાની પરમ ઇચ્છાથી જ મોટેભાગે તીર્થાટન કરતી હોય છે.